MUNICIPIUL SATU MARE

CABINET PRIMAR

NR. 25498/19.04.2024

Primarul Municipiului Satu Mare, Kereskényi Gábor,

În temeiul prevederilor art. 136 alin. (1) din O.U.G.nr. 57/20019 privind Codul Administrativ, cu modificările și completările ulterioare, îmi exprim inițiativa de promovare a proiectului de hotărâre privind ”*modificarea anexei 1 la HCL nr. 161/27.06.2013 privind trecerea din administrarea Consiliului Local al municipiului Satu Mare în administrarea unităților de învățământ preuniversitar de stat a clădirilor necesare desfășurării procesului de învățământ și a terenului aferent’’*, proiect în susținerea căruia formulez următorul:

**REFERAT DE APROBARE**

Având în vedere finalizarea demersurilor de publicitate imobiliară pentru imobilul în care își desfășoară activitatea Grădinița cu Program Prelungit nr. 7, situat în Satu Mare, Str. 1 Decembrie 1918 nr. 7, se impune actualizarea elementelor de identificare.

Totodată prin adresa Colegiului Național ”Mihai Eminescu” Satu Mare nr. 463/03.04.2024, înregistrată la Primăria municipiului Satu Mare sub nr. 20989/03.04.2024 ne comunică valorile rezultate în urma reevaluării la două dintre clădirile deținute în administrare drept urmare în vederea corelării datelor, se impune modificarea valorilor de inventar cuprinse în anexa la H.C.L. nr. 161/2013 conform art. 2 din prezentul proiect de hotărâre.

Motivat de faptul că la imobilul în care funcționează Liceul Tehnologic ”Ion I.C. Brătianu” situat în Satu Mare, B-dul Vasile Lucaciu nr. 1 s-a finalizat operațiunea de apartamentare, operațiune care are ca și consecință sistarea stării de indiviziune deoarece situația juridică până la acest moment nu era coroborată cu situația faptică respectiv fiecare proprietar are intrare separată la unitatea individuală pe care o deține în folosință efectivă, este necesară modificarea elementelor de identificare ale imobilului și în mod corespunzător a valorilor de inventar.

În ce privește modificarea valorii de inventar a unor clădiri deținute în administrare de către Liceul Tehnologic ”Constantin Brâncuși”, aceasta este necesară ca urmare a finalizării lucrărilor la obiectivul de investiții ”Modernizare infrastructură educațională Liceul Tehnologic ”Constantin Brâncuși” prin care trei corpuri de clădire au fost reabilitate ceea ce duce la majorarea valorii de inventar cu valoarea investiției.

Având în vedere cele mai sus menționate se impune modificarea Anexei 1 la Hotărârea Consiliului Local al municipiului Satu Mare 161/27.06.2013 privind trecerea din administrarea Consiliului local al municipiului Satu Mare în administrarea unităţilor de învăţământ preuniversitar de stat a clădirilor necesare desfăşurării procesului de învăţământ şi a terenului aferent, drept urmare propun spre analiza şi aprobarea Consiliului local prezentul proiect de hotărâre.

**Iniţiator proiect,**

**Primar,**

**Kereskényi Gábor**

Faur Mihaela/2ex